
Projekteerimistingimuste määramine
(Puškini tn.64 kinnistule veevarustuse, kanalisatsiooni ja 

sademeveekanalisatsiooni välisvõrkude projekteerimine)

Vastavalt Kohaliku omavalitsuse korralduse seaduse § 30 lõike 1 punktile 2, Ehitusseaduse §19 lõikele 3 ning Narva Linnavolikogu 26.08.2004 määrusele nr 42/38 “ Narva Linnavalitsuse projekteerimistingimuste määramise delegeerimise õigus”   

Narva Linnavalitsus annab korralduse:
Määrata projekteerimistingimused Puškini tn.64 kinnistu veevarustuse, kanalisatsiooni ja 

sademeveekanalisatsiooni välisvõrkude ehitusprojekti koostamiseks järgnevalt:                                  
	1. ÜLDANDMED



	1.1  Tellija                                           
	OÜ Aleana Kinnisvara, registrikood 11049375
Kotzebue 7, Tallinn

	1.2  Asukoht                                         
	Narva linn, Puškini tn.64, Puškini tänav 
Maakasutuse sihtotstarve: elamumaa, riigimaa

	1.3  Projekteerimistingimused on kehtivad 2 aastat alates korralduse jõustumisest. 

	1.4  Projekteerimistingimuste koostamise alus     

1.4.1 Projekteerimistingimuste taotlus 24.04.08.a avaldus nr.760/1-12 
         Peeter Metsar – juhatuse liige
1.4.2 Ehitusseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid.

	2. PROJEKTEERIMISE EESMÄRK




Projekti koostamise eesmärgiks on Puškini tn.64 kinnistule veevarustuse, kanalisatsiooni ja 

sademeveekanalisatsiooni välisvõrkude projekteerimine.
	3.  ÜLDNÕUDED




3.1 Ehitusprojekt koostada lähtudes AS-i Narva Vesi poolt väljastatud projekteerimisülesandest, Narva Linnavalitsuse poolt kinnitatud projekteerimistingimustest, Puškini tn.64 detailplaneeringust, Eestis kehtivatest projekteerimisnormidest ja Standarditest jne.

3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.

3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.4 Projekt peab olema heaks kiidetud kõigi seadusega ettenähtud juhtudel.

3.5 Esitada tabel teabega läbitavate torustike maaüksuste omanike kohta mis on kinnitatud maakorralduse peaspetsialisti poolt.
3.6 Esitada projekti nimetus vastavalt projekteerimistingimustele.

3.7 Väljastatud projekteerimistingimused lisada projekti kausta.

3.8 Projekti koosseisus esitada originaalkooskõlastused.
3.9 Esitada Arhitektuuriametile kooskõlastamiseks ehitusprojekt vähemalt kahes identselt komplekteeritud eksemplaris.
	4. ARHITEKTUURSED JA LINNAEHITUSLIKUD TINGIMUSED


4.1 Välisvõrkude paigutamise minimaalne sügavus: normikohane.
4.2 Rajatiste, hoonete ja puude vahelised minimaalsed kujad: normikohane.
4.3 Tehnovõrkude vaheline minimaalne kuja: normikohane.
4.4 Ette näha haljastuse ja kõigi olemasolevate ehitiste korrasolek ja kaitse.
4.5 Projekti mahus näha ette ehitustööde käigus rikutud katete ja haljastuse taastamine. Plaanil näidata rikutud katete ja haljastuse taastamise vööndid, eristades neid viirutusega.
4.6 Muud nõuded: vastavalt AS-i Narva Vesi poolt koostatud tehnilistele tingimustele.
4.7 Asendiplaan: näidata säilitatavad ja likvideeritavad puud, olemasolevad, projekteeritavad ja likvideeritavad rajatised jne.
4.8 Puude likvideerimise korral määrata likvideeritavate puittaimede liigiline kuuluvus ning nende haljastuslik väärtus.
4.9 Projekti koosseisus esitada lisaks:
· AS-i Narva Vesi poolt koostatud tehnilised tingimused,

· situatsiooniskeem, 

· materjalide tellimisspetsifikatsioonid, 
· montaaži skeem,

· piki-ja põikiprofiilid,

· projekteeritud torustike tehnilised andmed, 

· kvaliteedinõuded ning üldised materjalidele esitatavad nõuded,

· materjalide transport ja ladustamine,

· nõuded torustike paigaldamisel,

· takistavate rajatiste likvideerimine ja ümbertõstmine,

· torustike paigalduskaugused teistest torudest, kaevudest, ehitistest,

· paigalduse täpsusnõuded,

· torustike katsetamine,

· toodete ja töö kvaliteedi määramine,

· tööde teostamise juhised,

· ehitusplatsi juhtimine,

-  plaan ja lõiked „Ehitustööde käigus rikutud katete ja haljastuse taastamine” jne. 
	5. KOOSKÕLASTUSED




5.1    Ida-Eesti Päästekeskuse Narva Keskkomando.

5.2    Ida-Virumaa Keskkonnateenistus.

5.3    Tehnovõrkude valdajad.
5.4    Narva Linnavalitsuse Linnavara ja-Majandusameti kommunaalmajanduse osakond.

5.5    Maa-omanik. 
5.6    Taotleda Ida-Viru Maavalitsuselt riigimaa osas isikliku kasutusõiguse seadmist.
5.7    Narva Linnavalitsuse Arhitektuuri- ja Linnaplaneerimise Amet.

	6. RAKENDUSSÄTTED



6.1   Korraldus jõustub teatavaks tegemisest.
6.2   Korralduse võib vaidlustada Tartu Halduskohtu Jõhvi kohtumajas 30 päeva jooksul arvates   korralduse  teatavakstegemisest.
Märkused:

             Taotlejale on selgitatud Ehitusseaduse (RT I 2002, 47, 297 ) nõuded:

1.
§23 lg 5 kohaselt: “.....Ehitusluba teisele isikule kuuluvale kinnisasjale tehnovõrgu või -rajatise ehitamiseks väljastatakse kinnisasja omaniku nõusolekul. Kinnisasja omaniku nõusolek ei ole vajalik, kui ehitusloa taotleja kasuks on seatud sundvaldus. Ehitusloa väljastamisest teavitatakse kinnisasja omanikku.”

2.
§33 lg 8 kohaselt: “.....Teisele isikule kuuluvale kinnisasjale ehitatud tehnovõrgu või -rajatise kasutusluba väljastatakse tehnovõrgu või -rajatise omanikule. Võõrale maale ehitatud tehnovõrgu või -rajatise kasutusloa taotlemisel peab tehnovõrgu või -rajatise omanik esitama kinnituse oma omandiõiguse kohta tehnovõrgu või -rajatise suhtes.”

Tarmo Tammiste

Linnapea

Ants Liimets 

	
	Linnasekretär

